**Pravila nagradnog natječaja “City slavi 2025.”**

Priređivač nagradnog natječaja je tvrtka Manta d.o.o.

**Tema i svrha natječaja**

Cijenimo trud svih fanova stranice i zato želimo definirati pravila kojima će se svi osjećati zaštićeno.

**Trajanje i dinamika natječaja**

Na Facebook stranici City Center one Zagreb će 10. listopada 2025. godine biti postavljena objava koja komunicira nagradni natječaj. Fanovi se pozivaju da u definiranim terminima, u komentaru ispod objave, postave komentar u kojemu odgovaraju na nagradno pitanje. Autor najkreativnijeg odgovora bit će nagrađen. U obzir za nagrađivanje dolaze samo oni komentari koji nisu naknadno uređivani nakon objavljivanja (osim ako je u pitanju ispravljanje gramatičkih pogrešaka). Jedna osoba može osvojiti samo jednu nagradu.

**Nagrada**

Ukupan fond nagrade za kreativni natječaj sastoji se od:

* 1 x 100 eura u poklon bonovima City Centera one

Pojedinačna nagrada sastoji se od:

* 1 x 100 eura u poklon bonovima City Centera one

**Pravila i uvjeti natjecanja**

Pravo na sudjelovanje u Kreativnom natječaju i pravo na nagradu imaju svi državljani Republike Hrvatske koji imaju navršenih 18 godina u trenutku objave ovog natječaja. Osobe mlađe od 18 godina nemaju pravo sudjelovanja u natječaju i ako se utvrdi da odabrani dobitnik nije poštivao pravila natječaja, tj. da nije imao navršenih 18 godina u trenutku objave natječaja, bit isključen iz natječaja i nagrada mu neće biti dodijeljena. Pravo na sudjelovanje u Kreativnom natječaju ostvaruje se ostavljanjem autorskog komentara korisnika ispod objave koja komunicira nagradni natječaj na zadanu temu i u zadanom roku. Ako u bilo kojem trenutku priređivač posumnja da sudionik zlorabi mehaniku natječaja, zadržava pravo brisanja prijave i isključenja korisnika iz natječaja. Zlorabljenjem mehanike natječaja smatra se, ali nije isključivo ograničeno na:

1. Prijavljivanje komentara koji nije autorski ili za koje se nema pravo korištenja. U ovom slučaju priređivač će direktno kontaktirati natjecatelja, koji je dužan odgovoriti u roku od 24 sata na direktan upit te pružiti dokaze o autorskom djelu. Ukoliko natjecatelj to ne učini, komentar ili fotografija će biti isključeni iz natječaja.
2. Prijavljivanje komentara uvredljivog ili vulgarnog sadržaja, u kojima se spominju javne ličnosti, ističu se vjerski simboli, simboli mržnje ili uvredljivi motivi. U gore navedenim slučajevima priređivač zadržava pravo istoga trenutka ukloniti komentar, te natjecatelja isključiti iz natječaja bez dodatnog direktnog obraćanja prema natjecatelju. Priređivač natječaja zadržava pravo konačne odluke o brisanju komentara i diskvalifikaciji korisnika za sluč ajeve kršenja pravila natječaja, te neetičke slučajeve koje u pravilniku nije predvidio. Priređivač zadržava pravo dopune pravilnika u svrhu korekcije mogućih novonastalih nepoštenih radnji koje štete duhu natjecanja, te njihovih sudionika.

Nagradni natječaj može se prekinuti, otkazati ili staviti u stanje mirovanja samo u slučaju da nastupe okolnosti za koje priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu nagradnog natječaja biti obaviješteni putem Facebook stranice City Center one Zagreb. Priređivač zadržava pravo promjene pravila ako nastupe situacije za koje smatra da iziskuju neke promjene u pravilima natječaja.

**Objava rezultata**

Rezultati natječaja i dobitnik će biti objavljeni najkasnije pet radnih dana od završetka nagradnog natječaja, putem komentara na objavu vezanu za natječaj na Facebook stranici City Center one Zagreb, a dobitnika će se zamoliti za javljanje u inbox zbog provjere točnosti osobnih podataka (odgovara li osobno ime korisničkom imenu) i provjere dobi dobitnika (ima li dobitnik navršenih 18 godina) te dogovora oko preuzimanja nagrade. Dobitnik je dužan preuzeti nagradu do 27. listopada 2025. godine. Nagrada se, uz prethodnu najavu, preuzima na Mjestu za informacije City Centera one East ili West.

**Obrada osobnih podataka**

U odnosu na sve sudionike obrađujemo njihovo korisničko ime na Facebooku te autorski komentar i fotografiju, a u odnosu na dobitnika i dodatne osobne podatke (ime i prezime, ako je različito od korisničkog imena). Sve navedene podatke koristimo isključivo u svrhu organizacije i provođenja nagradnog natječaja, budući da su oni nužni za odabir i kontaktiranje natjecatelja, provjeru ispunjavanja uvjeta natječaja te objavu dobitnika i dodjelu nagrade. Detaljne informacije o obradi osobnih podataka (svrhama, razdobljima čuvanja podataka, pravima ispitanika, itd.) prilog su ovih pravila i čine njihov sastavni dio (Prilog 1 – Obavijest o obradi osobnih podataka).

**Pravo na nagradu**

Sudionici koji sudjeluju u natječaju kao i dobitnik nemaju pravo zahtijevati drugačije nagrade od onih nagrade od onih za koje su se natjecali i osvojili ih u postupku sukladno ovim Pravilima. Nagrade se ne mogu zamijeniti za novac, druge proizvode ili usluge. Preuzimanjem nagrade prestaju sve obveze Priređivač a prema dobitniku/cima. Nagrade nisu prenosive.

**Suglasnost s pravilima natječaja i uvjetima korištenja**

Sudionici natječaja suglasni su s ovim pravilima i uvjetima korištenja, uključujući s uvjetima obrade njihovih osobnih podataka opisanim u prilogu.

**Dostupnost natjecanja/aplikacije**

Organizator nije odgovoran za dostupnost servisa Facebook i/ili komponenata koje taj servis osigurava za normalno odvijanje natjecanja, kao ni za dostupnost internet poslužitelja. Facebook nije ni na koji način povezan s ovim natječajem.

**PRILOG 1 – OBAVIJEST O OBRADI OSOBNIH PODATAKA**

Voditelj obrade: Manta d.o.o., Jankomir 33, Zagreb

Izvršitelj obrade podataka: Imago reklamna agencija d.o.o. i Reiwag d.o.o.

**Koji podaci se prikupljaju i zašto?**

U sklopu prijave za nagradni natječaj prikupljamo korisničko ime te podatke koje sudionici objave putem autorskog komentara. Prikupljene podatke koristimo isključivo u svrhu organizacije i provođenja nagradnog natječaja, budući da su nam oni nužni za odabir najkreativnijeg komentara, za objavu rezultata natječaja te za kontaktiranje dobitnika. Ako nisu dani svi zatraženi podaci, osoba nema pravo sudjelovanja u nagradnom natječaju. Nakon odabira dobitnika nagradnog natječaja, prikupljamo ime i prezime dobitnika (ili provjeravamo njihovu točnost, ako se korisničko ime sastoji od imena i prezimena), godinu/datum rođenja te, ako je dobitnik maloljetnik s navršenih 16 godina, ime i prezime zakonskog zastupnika/skrbnika koji će preuzeti nagradu. Prilikom preuzimanja nagrade, vrši se uvid u osobnu iskaznicu dobitnika odnosno njegovog zakonskog zastupnika/skrbnika (ne uzimamo kopiju niti dodatne podatke s osobne iskaznice) te se prikuplja potpis preuzimatelja. Prikupljene podatke koristimo isključivo u svrhu izvršenja obveze definirane nagradnim natječajem, budući da su nam oni potrebni za identifikaciju dobitnika i utvrđivanja ispunjavanja pravila natječaja (minimalna dob sudionika) te dodjelu nagrade. Provođenjem nagradnog natječaja Organizator ujedno ostvaruje svrhe promoviranja svojih aktivnosti, proizvoda i usluga te unapređenja svog poslovanja. Pravna osnova jesu pripremne radnje poduzete na zahtjev ispitanika, odnosno, izvršenje naše obveze (ugovora) prema ispitaniku.

**Tko ima pristup vaš im podacima i koliko dugo ih čuvamo?**

Uvid u korisničko ime i autorski komentar svakog natjecatelja, kao i uvid u objavu o konačnom dobitniku (korisničko ime), mogu imati svi posjetitelji Facebook stranice City Centera one Zagreb, na kojoj je postavljena objava koja komunicira nagradni natječaj. Pristup imenu i prezimenu dobitnika (ako je različito od korisnič kogimena), godini/datumu rođenja dobitnika i imenu i prezimenu zakonskog zastupnika/skrbnika (kada je dobitnik maloljetnik s navršenih 16 godina) imaju samo za to ovlaštene osobe Organizatora natječaja (točnije, odgovorne osobe i nadležni (marketing, računovodstvo, IT i pravni) odjeli Manta d.o.o. te nadležni odjeli društva Imago reklamna agencija d.o.o. koje upravlja društvenim mrežama City Centera one, dok pristup imenu i prezimenu dobitnika (ako je različito od korisničkog imena) i/ili zakonskog zastupnika/skrbnika imaju djelatnici društva Reiwag d.o.o. koji dobitniku trebaju predati osvojenu nagradu. Podatke koji su javno objavljeni na Facebook stranici City Centera one Zagreb držimo objavljene za vrijeme trajanja nagradnog natječaja i kroz dodatno razdoblje nakon toga koje je potrebno za promoviranje budućih sličnih natječaja. Nevezano za javne objave, podatke dostavljene u sklopu natječaja čuvamo za interne potrebe za vrijeme koje je potrebno za (i) rješavanje eventualnih pritužbi nakon provedenog natječaja (do maksimalno 6 mjeseci), (ii) marketinške potrebe analize i unapređenje poslovanja (do maksimalno 3 godine), (iii) ostvarivanje ili obranu pravnih zahtjeva u skladu sa zakonskim zastarnim rokovima (do maksimalno 5 godina; odnosno, iznimno, do pravomoćnog okončanja tih postupaka).

U svakom slučaju, poduzimamo sve odgovarajuće mjere zaštite povjerljivosti i sigurnosti osobnih podataka, a posebice je pristup podacima strogo ograničen na osobe ovlaštene obrađivati podatke za navedene svrhe.

Vaša prava i kontaktni podaci:

* Pravo na pristup informacijama: imate pravo dobiti potvrdu o obradi vaših osobnih podataka (uključujući kopiju tih podataka) te dodatne informacije o obradi vaš ih podataka i vašim pravima.
* Pravo na brisanje: ako su ispunjeni uvjeti predviđeni propisima (npr. ako podaci više nisu nužni u odnosu na svrhe za koje su obrađivani), imate pravo ishoditi, bez nepotrebnog odgađanja, brisanje svojih osobnih podataka. Ako ipak postoji zakonit razlog za daljnju obradu podataka, o tome ćemo vas detaljno informirati u sklopu odgovora na vaš zahtjev.
* Pravo na ispravak: ako su vaš i podaci netočni ili nepotpuni, imate pravo ishoditi ispravak odnosno dopunu tih podataka.
* Pravo na ograničenje obrade: ako su ispunjeni uvjeti predviđeni propisima (npr. ako smatrate da obrada nije zakonita, ali ne želite da vas brišemo iz baze podataka), imate pravo ishoditi ograničenje obrade vaših podataka.
* Pravo na prigovor: kada vaše podatke obrađujemo na temelju legitimnog interesa (kao u slučaju čuvanja odnosno držanja objavljenih podataka u marketinške svrhe), imate pravo prigovoriti obradi svojih podataka. U slučaju takvog prigovora nećemo dalje obrađivati vaše osobne podatke, osim u slučaju da dokažemo da postoje uvjerljivi legitimni razlozi za obradu koji nadilaze vaše interese ili ako je to potrebno radi ostvarivanja ili obrane naših pravnih zahtjeva.
* Pravo na prenosivost: u mjeri u kojoj se obrada provodi automatiziranim putem, imate pravo svoje osobne podatke zaprimiti u strukturiranom, uobičajeno upotrebljavanom i strojno čitljivom formatu i prenijeti ih drugom pružatelju usluga. Ako je to tehnički izvedivo, imate pravo na izravni prijenos podataka od nas drugome voditelju obrade.

Kontakt za ostvarivanje prava: marketing@citycenterone.hr. Također, u svakom trenutku imate pravo podnijeti pritužbu u vezi obrade svojih osobnih podataka Agenciji za zaštiti osobnih podataka, Martićeva ulica 14,

10 000 Zagreb.